মহাকুম্ভ কাণ্ড: রেলওয়ে স্টেশনে পদপিষ্টের ঘটনায় তদন্ত শুরু করল দিল্লি পুলিশ

নয়াদিল্লি: দিল্লি রেলওয়ে (Delhi Railway Station) স্টেশনে পদপিষ্টের (stampede) ঘটনায় তদন্ত শুরু করল দিল্লি পুলিশ (Delhi Police)। এখনও পর্যন্ত ১৮ জনের মৃত্যুর খবর পাওয়া গেছে। বিশৃঙ্খলা শুরুর আগে ঠিক কী ঘটেছিল তা যাচাই করতে পুলিশ সিসিটিভি (CC Camera) ফুটেজ খতিয়ে দেখবে।

শনিবার রাতে মর্মান্তিক দুর্ঘটনা ঘটে। জানা গেছে, বহু যাত্রী মাঘ মাসের ধর্মীয় উৎসব ‘মহা কুম্ভ’ (Mahakumbh 2025) উপলক্ষে প্রয়াগরাজের (Prayraj) দিকে যাত্রা করার জন্য রেলওয়ে স্টেশন থেকে ট্রেন ধরতে এসেছিলেন। বেশ কিছু ট্রেন, বিশেষ করে প্রয়াগরাজ এক্সপ্রেস, স্বতন্ত্র সেনানী সুপারফাস্ট এক্সপ্রেস, এবং ভুবনেশ্বর রাজধানি এক্সপ্রেস, সবই একযোগে একই প্ল্যাটফর্মে দাঁড়িয়ে ছিল। এক ভয়াবহ পরিস্থিতি তৈরি হয়। প্রচণ্ড হুড়োহড়িতে এই দুর্ঘটনা ঘটে।

আরও পড়ুন: জ্বলে উঠল মহাকুম্ভের একাধিক সেক্টর, প্রয়াগরাজে ফের হুলুস্থুল কাণ্ড

প্রাথমিকভাবে রেলের ডেপুটি কমিশনার অফ পুলিশ কেপিএস মালহোত্র জানিয়েছিলেন, নয়াদিল্লি স্টেশনে পদপিষ্টের মতো ঘটনায় ১৫ জন আহত হয়েছেন ১৪ নম্বর প্ল্যাটফর্মে দাঁড়িয়েছিল প্রয়াগরাজ এক্সপ্রেস। ওই প্ল্যাটফর্মে বহু মানুষ দাঁড়িয়েছিলেন। স্বতন্ত্র সেনানি এক্সপ্রেস ও ভুবনেশ্বর রাজধানী এক্সপ্রেস দেরি করছিল। এই দুই এক্সপ্রেসের যাত্রীরাও ১২, ১৩ ও ১৪ নম্বর প্ল্যাটফর্মে দাঁড়িয়েছিলেন। খবর অনুযায়ী, ১৫০০ জেনারেল টিকিট বিক্রি হয়ে গিয়েছিল। তাই জনতা নিয়ন্ত্রণহীন হয়ে পড়েছিল। এই পরিস্থিতিতে ১৪ নম্বর প্ল্যাটফর্ম এবং ১ নম্বর প্ল্যাটফর্মের এসকেলটরের কাছে পদপিষ্টের মতো পরিস্থিতি তৈরি হয়ে যায়।

গোটা স্টেশন জুড়ে ভিড় এতটা তীব্র হয়ে ওঠে যে, বহু যাত্রী শ্বাসকষ্টে ভুগছিলেন, অজ্ঞান হয়ে পড়েন।

দুর্ঘটনার পরপরই, ভারতের রেলমন্ত্রী অশ্বিনী বৈষ্ণব (Railway Minister Ashwini Vaishnav) উচ্চ স্তরের তদন্তের নির্দেশ দেন। রেলমন্ত্রী জানান, ‘‘এটি একটি অত্যন্ত দুঃখজনক ঘটনা। আমরা এর জন্য একটি উচ্চ-স্তরের তদন্তের ব্যবস্থা নিয়েছি এবং দ্রুত পদক্ষেপ নেওয়া হবে। এই ধরনের ঘটনা কাম্য নয়। আহতদের দ্রুত চিকিৎসা প্রদান করা হয় এবং নিহতদের পরিবারের প্রতি গভীর সমবেদনা জানাচ্ছি।” রেলের তরফে ক্ষতিপূরণ ঘোষণা করা হয়েছে। মৃতদের পরিবারকে ১০ লক্ষ টাকা করে দেওয়া হবে। এ ছাড়া, শনিবারের ঘটনায় যাঁরা গুরুতর জখম, তাঁরা পাবেন আড়াই লক্ষ টাকা। যাঁদের আঘাত সামান্য, তাঁদের এক লক্ষ টাকা করে দেওয়া হবে।

প্রধানমন্ত্রী নরেন্দ্র মোদি (PM Narendra Modi) এই ঘটনায় গভীর দুঃখ প্রকাশ করেন। তিনি টুইটারে বলেন, “নতুন দিল্লী রেলওয়ে স্টেশনে পদপিষ্ট হওয়ার ঘটনায় আমি অত্যন্ত দুঃখিত। যারা তাদের প্রিয়জনদের হারিয়েছেন, তাদের প্রতি আমার আন্তরিক সমবেদনা। আহতদের দ্রুত সুস্থতা কামনা করছি এবং সংশ্লিষ্ট কর্তৃপক্ষ আহতদের চিকিৎসা এবং দুর্ঘটনার শিকার পরিবারগুলোর পাশে রয়েছে।”

দেখুন অন্য খবরঃ